b'\n_START_ARTICLE_\nAkeem Wright\n_START_SECTION_\nPelaajaura\n_START_PARAGRAPH_\nWright opiskeli vuodet 2005\xe2\x80\x932007 Kansasin osavaltionyliopistossa. Valmistumisensa j\xc3\xa4lkeen h\xc3\xa4n pelasi kuuden vuoden aikana L\xc3\xa4hi-id\xc3\xa4ss\xc3\xa4, kaksi ottelua NBA:n kehityssarjaa Bakersfield Jamissa, Argentiinassa, Kanadassa ja Israelissa._NEWLINE_Kes\xc3\xa4n 2013 Wright pelasi Uuden-Seelannin p\xc3\xa4\xc3\xa4sarjassa ja oli sarjan nelj\xc3\xa4nneksi paras pisteidentekij\xc3\xa4. Wrightin joukkue OceanaGold Nuggets sijoittui runkosarjassa toiseksi ja selviytyi pudotuspeleiss\xc3\xa4 v\xc3\xa4lieriin. Kaudeksi 2013\xe2\x80\x932014 Wright teki kes\xc3\xa4ll\xc3\xa4 sopimuksen suomalaisen Korisliigaseura Tampereen Pyrinn\xc3\xb6n kanssa, mutta h\xc3\xa4n sai Yhdysvalloissa leikkaushoitoa vaatineen polvivamman, ja sopimus purettiin. Toivuttuaan vammastaan Wright pelasi loppukauden suurimmaksi osaksi Espanjan p\xc3\xa4\xc3\xa4sarja ACB:ss\xc3\xa4 pelanneessa CB Valladolidissa. Kauden lopussa Wright pelasi Ukrainan p\xc3\xa4\xc3\xa4sarjassa ja kes\xc3\xa4n 2014 j\xc3\xa4lleen Uuden-Seelannin p\xc3\xa4\xc3\xa4sarjassa. Kauden 2014\xe2\x80\x932015 Wright pelasi Ruotsin p\xc3\xa4\xc3\xa4sarjassa, miss\xc3\xa4 h\xc3\xa4n kirjautti Sundsvall Dragonsissa pelaamissaan 41 ottelussa 16,6 pistett\xc3\xa4, 9,1 levypalloa, 2,1 sy\xc3\xb6tt\xc3\xb6\xc3\xa4 ja 1,8 riistoa per ottelu. Dragons selviytyi Wrightin kaudella sarjan v\xc3\xa4lieriin asti._NEWLINE_Syyskuussa 2015 Wright teki j\xc3\xa4lleen sopimuksen suomalaisen Pyrinn\xc3\xb6n kanssa. H\xc3\xa4n pelasi Pyrinn\xc3\xb6ss\xc3\xa4 14 ottelua 14,1 pisteen ja 7,4 levypallon keskiarvoilla. Wrightin esiintyminen Pyrinn\xc3\xb6ss\xc3\xa4 oli mm. asenteen ja heitonvalintojen suhteen puutteellista, ja 26. marraskuuta seura ilmoitti purkaneensa Wrightin sopimuksen. Tammikuussa 2016 Wright siirtyi Kanadan p\xc3\xa4\xc3\xa4sarjaan London Lightningin joukkueeseen.\n_START_SECTION_\nPelityyli ja ominaisuudet\n_START_PARAGRAPH_\nWright on monipuolisuudestaan tunnettu laituri. H\xc3\xa4n on pelannut pelipaikkoja 1\xe2\x80\x933.'